ตลท.สั่ง COMAN-MVP แจง Trading Alert List หลังราคาพุ่งกระฉูด
ตลท.สั่ง COMAN-MVP แจง Trading Alert List หลังราคาพุ่งกระฉูด
27 พ.ค. 2564

ผู้สื่อข่าวรายงานว่า ตลาดหลักทรัพย์แห่งประเทศไทย (ตลท.) ประกาศให้ บริษัท โคแมนชี่ อินเตอร์เนชั่นแนล จำกัด (มหาชน) หรือ COMAN และ บริษัท เอ็ม วิชั่น จำกัด (มหาชน) หรือ MVP เป็นหลักทรัพย์ที่มีระดับราคาและปริมาณการซื้อขายเปลี่ยนแปลงไปมากจากช่วงก่อนหน้า และอยู่ระหว่างบริษัทชี้แจงข้อมูล (Trading Alert List)
โดยวันนี้ (27 พ.ค.64) ราคาหุ้น COMAN ปิดตลาดที่ระดับ 4.14 บาท ปรับตัวขึ้น 0.56 บาท หรือ 15.64% ด้วยมูลค่าการซื้อขาย 245.44 ล้านบาท
ขณะที่ MVP ปิดตลาดที่ระดับ 2.56 บาท ปรับตัวขึ้น 0.59 บาท หรือ 29.95% ด้วยมูลค่าการซื้อขาย 82.19 ล้านบาท